
Grafikaĵo k enpaĝigo: 

Sabzandiŝan 

Adresoj: Tehran, Iran 
TTT-ejo : www.espero.ir 
Retpoŝto: info@espero.ir 


• Metroo sociologie en aliaj landoj: K. Sayadpour 

• Proksimiĝantaj Psikologio kaj Mistikismo: A. R. Mamduhi 

• Esp-a klavaro en Android-sistemoj 

Kaj ... 


Bonvenas eseoj, artikoloj, raportoj 
kaj kontribuaĵoj kondiĉe ke ili ne estu 
publikigitaj antaŭe. Bonvenas kultur- 
temaj kontribuaĵoj ĉu en Esperanto ĉu 
en la persa. 


La persa parto: 

• Esperanto en tomistro, Parto la 5a, tradukis: Simin Emrani 

• Esperanto iĝos integra parto de Android-telefonoj 


Ĉia presa aŭ eletronika citado aŭ 
eldonado de materialoj de IRANA 
ESPERANTISTO, ĉu originale ĉu 
tradukite en aliajn lingvojn, estas 
permesata. Bonvole menciu pri la fonto 
kaj la originala lingvo (t.e. Esperanto aŭ la 
persa) kaj se eble, informu nin pri 
eldonaĵo en kiu aperis io de aŭ pri IRANA 
ESPERANTISTO aŭ/kaj sendu kopion al 
ni. 


• UEA Kaj TEJO kontribuis al RIO+20 

• Sukcesa simpozio kadre de la ILEI-konferenco 

• Esperanto Monumente, Hugo Rollinger, Parto la 3a 

Kaj ... 

Metroo Sociologie 


(Parto 2: en aliaj landoj) 



Metroo! Oni aĉetas 
bileton, validigas ĝin, 
trapasas pordon elektrikan, 
atendas trajnon, entrajniĝas, 
staras aŭ sidas ĝis celstacio, 
eltrajniĝas, kaj eble alifoje 
trapasas pordon. Jes, sed ne 
ĉie ĝuste tiel! En kelkaj 
landoj/urboj estas diferencoj. 
Jen kelkaj diferencoj laŭ miaj 
spertoj. 

Germanio 

Nu! La granda diferenco 
estas ke ne ekzistas pordo! 
Vi havu bileton kun vi mem! 
La kontrolistoj hazarde 
kontrolas vian bileton kaj se 
vi ne havos, ili punos vin je 
60 eŭroj! Estas notico pri tiu 
puno: "Nigra tago por nigra 
veturanto". Ankaŭ ne miru se 
vi vidis veturanton kun biciklo 



en la trajno! Oni povas 
kunporti sian biciklon en la 
trajno. Estas personoj kiuj 
legas libron. Ili kunportas 
libreton kaj uzas eĉ 
mallongan oportunon por 
legado. Oftas muzikistoj 
diversaj (okcidenta, turka, 
hinda, k.t.p.). 

Japanio 

Tokia metroo estas la plej 
veturanthava en la mondo. 


Ĉiam estas relative multe da 
homoj en stacidomoj kaj 
trajnoj . Veturantoj divideblas 
al du grupoj: duono dormas 
en la trajno kaj alia duono aŭ 
ludas per elektronika ludilo/ 



poŝtelefono aŭ legas SMS- 
ojn! Ĉar tokianoj multe 
laboras kaj iliaj hejmoj 
malproksimas pro altaj prezoj 
en centra Tokio, ili bezonas 
la tempon en trajnoj por 
dormi! 



Grekio 

Malgraŭ la belaj stacidomoj 
de Ateno, grekoj ŝajnas 
malgajaj en la trajnoj. La 
grekaj kantoj havas ankaŭ 
malgajan temon. Grandaj 
financaj problemoj povas roli 
tiurilate. 

Italio 

Italoj estas babilemaj kaj 
trajnoj ne estas esceptataj. 
Tamen, matene oni ankoraŭ 


dormemas kaj ne parolas 
multe. Vespere oni estas 
tiom laca ke ne ekzistas 
sufiĉe da forto por paroli. Sed 
alitempe estas multe da ardaj 
parolantoj! 


Unu el la plej enordaj 
metrooj estas tiu de Pekino! 
En multaj stacioj estas vitraj 
muroj inter la fervojo kaj 
popoloj. Ekzistas elektraj 

pordoj. La trajno haltas kaj 
ambaŭ trajnaj kaj staciaj 
pordoj malfermiĝas. Homoj 
antaŭ alveno de la trajno 
staras laŭvice dekstre kaj 
maldekstre de la pordoj. 
Elirantoj eliras meze kaj 
poste enirantoj eniras laŭvice 
de ambaŭ flankoj. 

Francio 

Parizo posedas malnovan 
metroon. Estas longaj tuneloj 
inter la linioj. Malbona afero 
estas ke senhejmuloj vintre 
dormas en stacidomoj. Pro 
manko de necesujo, ili faras 
siajn necesajn agojn sur la 
fervojo, do vi devas toleri la 
malbonan odoron! 

1- Enirejo de stacidomo en 
Frankfurto. Ne ekzistas pordo 

2- Tokia metroo 

3- Dormanto en tokia trajno 

4- Pekina stacidomo 

Proksimiĝantaj Psikologio kaj Mistikismo 


Artikolo surbaze de prelego far Ahmad R. Mamduhi en 28a de majo 
2012, en Irana Esperanto-Asocio (IREA), en Tehrano, Irano, en serio 
de Monataj Prelegoj organizata pere de d-ro Keyhan Sayadpour 


(la dua parto) 



Nevill Drury (naskita en Anglio en 
1947) estas redaktisto, eldonisto, kaj 
profesiulo en multaj aspektoj de la 
eldonado, same kiel la verkinto de pli 
ol kvardek libroj pri temoj tiel diversaj 
kiel de ŝamanismo kaj okcidentaj 
magiaj tradicioj ĝis arto, muziko, kaj 
antropologio. Liaj libroj estis 
publikigitaj en dekkvin lingvoj. 


La verkinto Nevill Drury 
postulas ke ekzistas "kvar 
ŝlosilaj antaŭuloj de la Nova 
Epoko": 

• La unua el tiuj estis 
Emanuel Svvedenborg (1688- 
1772), sveda sciencisto, kiu 
post religia travivaĵo dediĉis 
sin al kristana mistikismo, 
kredante ke li povis vojaĝi al 
La Ĉielo kaj la Infero kaj 
senvorte komuniki kun 
anĝeloj, demonoj kaj spiritoj, 
kaj li publikigis vaste pri la 
temo de siaj travivaĵoj. 

• La dua persono estis 
Franz Mesmer (1734-1815), 
kiu evoluigis formon de 
resanigo uzante magnetojn, 
kredante ke ekzistis forto 
konata kiel "animala 
magnetismo", kiu afektas 
homojn. 

• La tria figuro estis la rusa 
Helena Blavatskij (1831- 
1891), unu el la fondintoj de 
la Teozofia Societo, tra kio ŝi 
disvastigis sian religieman 
movadon de Teozofio, kiu 
mem kombinis kelkajn 


elementojn de orientaj religioj 
kiel hinduismon kaj 
budhismon kun okcidentaj 
elementoj. 

• La kvara figuro estis 
George Gurdjieff (c. 1872- 
1949), kiu fondis la filozofion 
de la Kvara Vojo, pere de kiu 
li peris spiritajn instruojn al 
siaj disĉiploj. 

Li poste aldonas ankaŭ 
alian personon: 

La kvina individuo, kiun Drury 
identigis kiel grava influo sur 
la movado de Nova Epoko 
estis la hinda Svvami 
Vivekananda (1863-1902), 
ano de filozofio de Vedanto. 
Li estis la unua persono, kiu 
alportis hinduismon en la 
Okcidenton en la malfrua 19- 
a jarcento. 

4- Repacigaj provoj 

Jam delonge okazis multaj 
provoj por proksimigo aŭ 
montri la proksimiĝon de la 
fiziko kaj metafiziko. Ĉi tie ni 
nur traktas unu el ili, kiun 
faris Fritjof Capra (1939-), 


Aŭstrio-naskita usona 
fizikisto. Li estas la fondinta 
direktoro de la Centro por 
Eko-aboco 1 en Berkeley, 
Kalifornio. 

Capra estas la verkinto de 
pluraj libroj, inkluzive de La 
Tao de Fiziko 2 (1975), La 
Turnopunkto 3 (1 982), 
Nekomuna Saĝo 4 (1988), La 
Reto de Vivo 5 (1996), kaj La 
Kaŝita Ligo 6 (2002). 



Fritjof Capra (1939-) estas inter 
la plej famaj repacigantoj de 
fiziko kaj mistikismo 


Ĉefverko de Capra: La Tao 
de Fiziko 

La Tao de Fiziko: 
Esplorado de la Paralelaĵoj 
inter Moderna fiziko kaj 
Orienta Mistikismo 7 estas 
libro de Capra, publikigita en 
1975. ĉi estis furorlibro en la 
mondo, kaj estis publikigita 
en 43 eldonoj en 23 lingvoj. 
La kvara eldono en la angla 
estis publikigita en 2000. 

La sekvanta eltiraĵo de La 

Tao de Fiziko resumas 
Capra-an instigon por 
verkado de tiu libro: 

“Scienco ne bezonas 
mistikismon, kaj mistikismo 
ne bezonas fizikon, sed la 
homaro bezonas ambaŭ.” - 
(epiiogo) 

Mansfield pri La Tao de 
Fiziko 

Victor N. Mansfield, 
profesoro pri fizikoj kaj 
astronomio ĉe Colgate 
Universitato, kiu mem verkis 
multajn artikolojn kaj librojn 
ligante fizikon al budhismo 
kaj ankaŭ al analiza 
psikologio, komplimentis la 
libron “La Tao de Fiziko” en 
la revuo Physics Today 
(Fiziko Hodiaŭ): 

"Fritjof Capra, en La Tao 
de Fiziko, serĉas... integriĝon 
de la matematika 
mondkoncepto de moderna 
fiziko kaj la misteraj vizioj de 
Budho kaj Kriŝno. Kie aliaj 
malsukcesis mizere en 
provado unuigi tiujn ŝajne 
malsamajn mondkonceptojn, 
Capra, alt-energia teoriulo, 
sukcesis admirinde. Mi forte 
rekomendas la libron al kaj 
laiko kaj sciencisto." 

4-1- Capra pri Heisenberg 

Capra diskutis siajn ideojn 
kun Werner Heisenberg en 
1972, pri kio li menciis en la 
sekvanta intervjueltiraĵo: 

“Mi havis plurajn diskutojn 
kun Heisenberg. Mi vivis en 
Anglio tiam [ĉirkaŭ 1972], kaj 
mi vizitis lin plurajn fojojn 
ankaŭ en Munkeno kaj 
montris al li la tutan 
manuskripton ĉapitron post 
ĉapitro. Li estis tre interesita 
kaj tre sincera, kaj li rakontis 
al mi ion ke mi pensas estas 
ne konata publike ĉar li 
neniam publikigis tion. Li diris 
ke li estis bone konscia pri 
tiuj paralelaĵoj...” 



VVerner Karl Heisenberg (1901- 
1976), germana teoria fizikisto, 
kiu faris fondajn kontribuojn al 
kvantuma mekaniko kaj estas 
plej konata por prezentado de la 
necerteco-pri n ci po de 
kvantumteorio. 


Capra pri Heisenberg kaj 
Tagore 

Capra daŭrigas siajn 
eldirojn pri Heisenberg jene: 

“Dum li laboris pri 
kvantumteorio, li iris al Hindio 
por prelegi kaj estis gasto de 
Tagore. Li parolis multe kun 
Tagore pri hinda filozofio. 
Heisenberg rakontis al mi ke 
tiuj babiladoj helpis lin multe 
en lia laboro en fiziko, ĉar ili 
montris al li ke ĉiuj tiuj novaj 
ideoj en kvantuma fiziko estis 
fakte ne tiel frenezaj. Li 
komprenis ke ekzistis, fakte, 
tuta kulturo kiu enhavis tre 
similajn ideojn. Heisenberg 
diris ke tio estis granda helpo 
por li...” 



Niels Henrik David Bohr (1885 - 
1962) dana fizikisto, kiu faris 
fundamentajn kontribuojn al 
komprenado de atomstrukturo 
kaj kvantuma mekaniko, por kiuj 
li ricevis la Nobel-premion pri 
fiziko en 1922. 


4- 2- Capra pri Bohr 

Ankaŭ pri Bohr, Capra 
diras, ke: 

"... Niels Bohr havis similan 
travivaĵon kiam li iris al 
Ĉinio 8 .” 

Kiel rezulto de tiuj influoj, 
Bohr adoptis la simbolon de 
jino kaj jango kiel parton de 
sia familio blazono kiam li 
iĝis kavaliro en 1947. 

La postaj verkoj de Capra 

La Tao de Fiziko estas 
sekvita per aliaj libroj de la 
sama ĝenro kiel La Kaŝita 
Ligo, La Turnopunkto kaj La 
Reto de Vivo en kiuj Capra 
etendis la argumenton de kiel 
antikva orienta mistikismo kaj 
hodiaŭaj sciencaj rezultoj 
rilatiĝas unu kun la alia 
harmonie, kaj kiel orienta 
mistikismo eble havos ankaŭ 
respondojn al kelkaj el la plej 
grandaj sciencaj defioj de 
hodiaŭ. 

5- Psikologio Emiĝanta al 
Mistikismo 

En tiu ĉi parto ni pritraktos 
3 nuntempejn sukcesajn 
psikologojn, en kies verkoj 
ĉeestas supernaturaj aŭ 
metafizikaj ideoj aŭ/kaj 
kredoj. Iliaj verkoj jam 
tradukiĝis, eldoniĝis kaj eĉ 
instruiĝas en multegaj landoj 
tra la mondo. Tio ja mantras 
la ekziston de popola soifo al 
io supernatura mondskale. 
Kaj aŭdi tion - precipe de 
sciencistoj fidindaj - estas tre 
trankvilige por popolo. 

5-1- Debbie Ford: Ombro- 
Proceduro 

Debbie Ford, usona 
psikologino, estas internacie 
konata kiel spertulino pri 
persona transformado. Jam 
pasas pli ol 20 jaroj, ekde 
kiam ŝi komencis gvidi 
kursojn kaj kunvenojn por 
helpi aliajn en iliaj vivoj sur la 
vojo al perfektiĝo kaj 
sinrealigado. 

Ŝi estas verkinto de plej- 
venditaj libroj kiel La Malluma 
Flanko de la Lum-Ĉasantoj 9 , 
La Sekreto de la Ombro, 
Spirituala Divorco, La Gustaj 
Demandoj, La Plej Bona Jaro 
de Via Vivo, La Ombra 
Efekto, kaj Kial Bonaj Homoj 
Faras Malbonajn Aferojn. 



Debbie Ford, usona psikologo, 
kies memhelpaj verkoj legiĝas 
kaj instruiĝas tra la mondo en 
granda skalo. 

Gis nun ŝiaj verkoj 
eldoniĝis en 32 lingvoj tra la 
mondo kaj pli ol miliono da 
ekzempleroj de ŝiaj libro jam 
vendiĝis mondskale. 

Ombro 

Ford bazigis sian instruon 
parte sur Jung-a kredo “La 
oro troviĝas en mallumo”, kaj 
esprimas ke tio, kion ni jam 
forsendis konscie/nekonscie 
en nian malluman flankon 
(ŝiavorte: ombron), estas tre 
valora, kaj ni devas konsciiĝi 
pri ĝi kiel eble plej frue/multe. 
Nur per tia rekonado, ni 
povas reakiri, nian originalan, 
puran, povan infanecan 
karakteron. Laŭ ŝi ni, kiel 
infanoj, estis perfektaj sanaj 
hometoj, sed pere de 
malĝustaj eldiroj de 
ĉirkaŭuloj, t.e. ĉefe la familio, 
geamikoj, kaj instruistoj, iom 
post iom ni aliiĝis kaj plu ne 
estas ni mem, sed ni estas 
nur tio, kion ili induktis en nin 
tra siaj antaŭuloj - kiuj mem 
siavice estis edukitaj per iliaj 
praantaŭuloj ...! 


Denove sur bazo de alioa 
Jung-a eldiro “Mi preferas 
esti kompleta ol bona”, 
(kompleta ĉi tie signifas 
havanta ĉiujn homajn 
aspektojn ĉu bonajn ĉu 
malbonajn) Ford asertas ke 
ni kiel homoj devas akcepti 
ke ni posedas ĉiujn 
aspektojn/karakterizaĵojn de 
homo, ĉu bonajn ĉu 
malbonajn kaj aprezi ilin, ĉar 
simple sen ili ni ne estus .... 
“homoj”! Laŭ ŝi eĉ laŭŝajne 
nebonaj aŭ negativaj trajtoj 
povas havi ankaŭ pozitivan 
efekton. Kiel ekz-o, avarulo 
renkontas malpli da ŝanco 
por bankrotiĝi; aŭ ĵaluzo 
povas montri amantan amon 
al la amato, k.s. 

En siaj verkoj tie kaj tie ŝi 
aludas al diecaj/metafizikaj 
faktoroj/helpiloj, kaj kredas 
ke ili povas multe kontribui al 
onies resaniĝo kaj plifortiĝo. 

5-2- Gary Zukav: La 
Aŭtenta Potenco 

Gary Zukav (1942-) estas 
spirita instruisto kaj verkinto 
de kvar sinsekvaj furorlibroj 
de New York Times. 
Komenciĝante en 1998, 



Gary Zukav, usona sprita 
instruisto kun multaj fururverkoj 
Gary Zukav: La Dancantaj Wu Li- 
Majstroj 

Zukav partoprenis pli ol 35 
fojojn (pli ol ĉiu alia) en La 
Oprah Winfrey Spektaklo 10 
por diskuti pri transformado 
de homaj konscio-konceptoj 
prezentitaj en lia verko La 


Sidloko de la animo 11 . 

La “Dancantaj Wu Li- 
Majstroj” 12 de Gary Zukav 
estas populara Nov-epoka 
libro de 1979 koncerne 
mistikismajn interpretojn de 
kvantuma fiziko. 

Gi estas inter la unuaj 
sukcesaj science verkitaj 
libroj montrantaj interrilatojn 
de fiziko kaj metafiziko. 

La dua libro de Zukav, La 
“Sidloko de la Animo”, kiu 
publikiĝis en 1989, estis #1a 
furorlibro de New York Times 
31 semajnojn kaj restis sur la 


* TheDancing 
Wu Li Masters 

Verkoj de Zukav kvazaŭ 
sekvas unu la alian laŭ-teme 


sama listo por tri jaroj. En 
intervjuo far Dr. Jeffrey 
Mishlove por la populara 
publika televido-serialo 
Thinking Allowed (Pensado 
Permesita), Zukav resumis la 
konceptojn prezentitajn en La 
Sidloko de la animo jene: 

"Mia celo ne estis igi la 
animon legitima en esprimoj 
de scienco. La animo estas 
legitima, finpunkto. Ĝi ne 
bezonas validumadon. 
Minimume tio estis mia 
percepto kaj tial mi verkis 
libron La Sidloko de la animo 
por dividi la trovitaĵojn, kiuj 
estis plej gravaj por mi. La 
Dancado Wu Lio-Majstroj 
estis dizajnita por malfermi la 
menson kaj, La Sidloko de la 
animo, estas libro dizajnita 
por malfermi la koron." 

La tria libro de Zukav, 
“Animaj Historioj” 13 (2000) 
disponigas ekzemplojn de 

homoj kreantaj "aŭtentan 
potencon". 

Lia pliposta libro Pensoj 
de la Sidloko de la Animo: 
Meditadoj por Animoj en 
Progreso 14 (2001) ofertis 
ĉiutagajn citaĵojn por 
meditado. 

Paraleligo de Personeco 
kun Animo 

Zukav lanĉas la 
koncepton de la paraleligo de 
personeco kun animo kiel la 
kreado de "aŭtenta potenco". 
Li asertas ke transformo de 
la homaro estas survoje de 
specio, kiu estas limigita al la 
perceptoj de la kvin sensoj, 
evoluas per pluvivado, kaj 
pluvivas per sekvado de 
"ekstera potenco", kiun li 
difinas kiel la kapablon 
manipuli kaj kontroli, al 
specio, kiu ne estas limigita 
al la perceptoj de la kvin 
sensoj, evoluas per kreskado 
spirite, kaj kreskas spirite per 
kreado de aŭtenta potenco. 
Li plue asertas ke tiu 
transformado kunportas la 
novan potencialon de 
aŭtenta potenco kaj ke la 


postkuro por ekstera potenco 
estas do malutila al nia 
evolucio kaj produktas nur 
perforton kaj detruon. 

Laŭ Zukav, krei aŭtentan 
potencon estas tre persona 
klopodo kiu postulas la 
evoluon de emocia konscio, 
respondecan elekton, 
intuicion, kaj fidon je la 
Universo, kiun li priskribas 
kiel "vivanta, saĝa, kaj 
kompatema.” 15 Li asertas ke 
ĉiu individuo povas krei 
aŭtentan potencon nur por si 
mem. Li difinas intencon kiel 
"kvaliton de konscio kiu 
infuzas agon", t.e., la kialo aŭ 
instigo por la ago, kaj elekton 
de intenco kiel la 
"fundamenta kreiva ago", 
kiun ĉiu individuo faras 
kontinue, ĉu senkonscie aŭ 
konscie. Krei aŭtentan 
potencon postulas konscie 
elekti la intencojn, kiuj kreas 
postsekvaĵojn, por kiuj la 
elektanto estas preta akcepti 
respondecon (respondeca 
elekto), kiu postulas emocian 
konscion, kaj kiun intuicio 
povas kunhelpi. 


Noto: 

1- Center for Ecoliteracy 

2- The Tao of Physics 

3- The Turning Point 

4- Uncommon Wisdom 

5- The Web ofLife 

6- The hidden Connection 

7- The Tao of Physics: An 

Exploration of the Parallels 
Between Modern Physics and 
Eastern Mysticism 

8- Fritjof Capra, intervjuita fare 

de Renee Vebero en la libro 
La Holografia Paradigmo 
(The Holographic Paradigm), 
paĝoj 217-218. 

9- The Dark Side of the Light 
Chasers 

10- The Oprah Winfrey Show 

11- The Seat of the Soul 

12- The Dancing Wu Li Masters 

13- Soul Stories 

14- Thoughts from the Seat of the 
Soul: Meditations for Souls in 
Progress 

15- Zukav, Gary (1989). The Seat 
of the Soul. Simon & Schuster. 
ISBN 0-671-25383-2 




Rakonteto 9 

Terkulturisto havis maljunan azenon kiu 
iun tagon hazarde enfalis senakvan puton. 
Malfeliĉa viro ju pli klopodis, des pli ne povis 
elputigi la azenon. 

La terkulturisto kaj aliaj vilaĝanoj decidis 
plenigi la puton per grundo por ke la 
malfeliĉa besto mortu kaj ne plu suferu. 

Sed ĉiufoje la vilaĝanoj per sitelo enputigis 
la grundon, tiam la azeno deskuigis polvojn 
de sia korpo subpiede kaj kiam tero iom jam 
plialtiĝis, ĝi staris sur tiu altiĝo. La vilaĝanoj 
konstante daŭrigis kaj la besto ankaŭ 
superenvenis. Fine la azeno atingis la rondon 
kaj elputiĝis. 

Esperanto iĝos integra parto de Android-telefonoj! 


La poŝtelefonoj kaj tabulkomputiloj kiuj uzas la operacian sistemon 
Android baldaŭ aŭtomate havos Esperantan klavaron. 

La klavaro laŭplane estos integra parto de la versio 4.2 de Android, 
aperonta komence de la jaro 2013. 

Laŭ Jacob Nordfalk, dana programisto kiu grave kontribuis al 
la enkonduko de Esperanto en Android, opinias la decidon grava, 
interalie ĉar Esperanto nun aŭtomate estos videbla en la listo de 
eniglingvoj.... 

La tuta artikolo estas legebla en Libera Folio: 

http://www.liberafolio.org/2012/esperanto-igos-integra-parto-de-android- 

telefonoj 



ĉu vl paiolas csperanton 


ŝĝertŭuiop 



KAJNUN 



Jakob Nordfalk, programisto dana skribis en Google+ je 14 nov 2012 : 
JES! Androjd 4.2 Jelly Bean venis! Kaj ĝi havas Esperanto-klavaron! 

Ĵus publikiĝis la novan version de “Androjd”, kaj en ĝi estas 
la “Esperanto -klavaro”! Jen mi montras foton de ĝi. 

Guste nun estas nur la aparatoj de la marko Nexus 7 (http:// 
www.android.com/devices/detail/nexus-7) - malmultekosta kaj aĉetebla 
ĉie en la mondo) kiuj havas Android 4.2. 

Aliaj telefonoj kaj kapablaj aparatoj (ekz. Samsung Galaxy S III) ricevos la 
ĝisdatigon iam en la unua kvarono de 2013. 


Aŭtuno 2012 
















